BJC พุ่ง 10% โบรกฯ ฟันธงไตรมาส 4 ฟื้นตัวต่อ แนะซื้อเป้า 46 บ.
BJC พุ่ง 10% โบรกฯ ฟันธงไตรมาส 4 ฟื้นตัวต่อ แนะซื้อเป้า 46 บ. ล่าสุดอยู่ที่ 37.75 บาท บวก 3.50 บาท หรือ 10.22% มูลค่าซื้อขาย 617.01 ล้านบาท
BJC พุ่ง 10% โบรกฯ ฟันธงไตรมาส 4 ฟื้นตัวต่อ แนะซื้อเป้า 46 บ. ล่าสุดอยู่ที่ 37.75 บาท บวก 3.50 บาท หรือ 10.22% มูลค่าซื้อขาย 617.01 ล้านบาท
23 พ.ย. 2563

ผู้สื่อข่าวรายงานว่า ราคาหุ้น บริษัท เบอร์ลี่ ยุคเกอร์ จำกัด (มหาชน) หรือ BJC ล่าสุด ณ เวลา 15.11 น. อยู่ที่ 37.75 บาท บวก 3.50 บาท หรือ 10.22% สูงสุดที่ 38 บาท ต่ำสุดที่ 34.50 บาท ด้วยมูลค่าซื้อขาย 617.01 ล้านบาท

โดย บล.เมย์แบงก์ กิมเอ็ง (ประเทศไทย) ระบุในบทวิเคราะห์ แนะนำ “ซื้อ” BJC ราคาเป้าหมาย 46 บาท/หุ้น คาดยอดขายในไตรมาส 4/63 จะเพิ่มขึ้นตามผลของฤดูกาล ทั้งบิ๊กซี บรรจุภัณฑ์ และ สินค้ากลุ่มเวชภัณฑ์และเทคนิคจากการที่ภาครัฐมีการอนุมัติงบประมาณ ค่าใช้จ่ายที่ลดลงจากการปรับโครงสร้างองค์กรจะเห็นผลเต็มที่ตั้งแต่ไตรมาส 4/63 เป็นต้นไป โดยลดค่าใช้จ่ายพนักงาน 250 ล้านบาท/ไตรมาส และปี 2564 ได้ผลบวกเต็มปี ลดค่าใช้จ่าย 1 พันล้านบาท คาดว่ากำไรไตรมาส 4/63 ยังลดลงเมื่อเทียบจากปีก่อน แต่เพิ่มขึ้นเมื่อเทียบจากไตรมาสก่อนเป็นระดับสูงสุดของปี และกำไรจะฟื้นตัวอย่างมีนัยสำคัญในปี 2564